钦定古今图书集成/明伦汇编/氏族典/第281卷 > 《廖用贤尚友录》 > 汪莘
## 钦定古今图书集成/明伦汇编/氏族典/第281卷 > 《廖用贤尚友录》 > 汪莘

按《万姓统谱》：莘，字叔耕，休宁人。为学不屑于场屋声
病之文。嘉定间，有诏求言，莘诣阙论天变人事、民穷
吏污之弊，不报。真德秀、杨简见之曰：“真爱君忧国之
言也。”时朱熹召赴经筵，莘贻书言：“主上父子之间，诸
公所不能济者，待先生而济，否则不能为天下后世
学道者之地。”熹重其言。